شەفەق نیوز/ باوەت
دروسکردن پڕۆژەیگ بازرگانی لە دەورگرد قەزای خانەقین ناڕەزایەتییگ جەماوەری و فەرمی
وەخوەیی لەوەر مووڵەتە گومانیەیلە و ناگونجیاگ ئەو زەویە ئەرا پڕزژەگە و فرووشتنی وە
نرخ موفتیگ رەسێدە بایی یەک مەلیۆن و ١٥٠ هەزار دینار.
عەلی غازی وەڕێۆبەر
فەرمانگەی کۆچ و کۆچبەری ئەرا ئاژانس شەفەق نیوز وت: خەڵک خانەقین وە تیژی ناڕەزاییی
لە دروسکردن تەلاریگ لە ناوچەی کنار جادەی کورنیش و فلکەی دەروازەی شارەگە (جادەی سەرای
کۆن) لە پارچەی ١/١٩٤ کەن ک لە ٢٠٢٠/١٢/٢٩ وە رەوشەیل نادیار و پڕ گومان کریاگە.
ئاغا باس سەرسامی
خوەی کرد ک فەرمانگەیل ئاو و ئاوری مووڵەت فەرمی وە پڕۆژەگە دانە هەرچەن وەرجەیە ئەوە
رەت کردنە.
وتیش: خەڵک خانەقین
ناڕەزای سەخت فەرمی خوەیان ئەرا ئیدارەی خانەقین نشان دان چوینکە ئەو پارچە زەوییە
لە پەنجاکان سەدەی گوزەیشتە ئەرا فراوانکردن جادە کورنیش و دەروازەی بازاڕە کۆنەگە
تەرخان کریاگە بیجگە بوری ئاو سەرەکی و ئاوەڕۆ لە ژیری هەس.
و پرسیار کرد؛
ئایا چوین وەڕێۆبەر وەرین شارەوانی خانەقین ئەو پارچە وە بانگەشەی نا ئاشکرا وە بایی
یەک مەلیۆن و ١٥٠ هەزار دینار داگەسە ئەو کەسە ک خوەی موقاولە.
ئاغا هەمیش باس
وەرگردن هەڕەشەیلیگ لەلایەن وەڕێۆبەر ئاوەڕۆی خانەقین کرد لەوەر رەتکردن ئەو پڕۆژە
ک زەرەد وە بەرژەوەنی گشتی ئەرا شار خانەقین دەێد.
